Legal Document

Category: 864

Text:
248. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 200 της 27 Μαΐου/9 Ιουν. 1992 (ΦΕΚ-Α-95) Συμπλήρωση - Τροποποίηση διατάξεων του Π.Δ. 402/88 «Οργανισμός Υπουργείου Γεωργίας» (Α 187). Έχοντας υπόψη: 1.Τις διατάξεις της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά όργανα» (Α 137) και της παρ. 10 του άρθρ. 9 του Νόμ. 1586/1986 «Βαθμολογική διάρθρωση των θέσεων του Δημοσίου, Ν.Π.Δ.Δ. και Ο.Τ.Α. και άλλες διατάξεις» (Α 37). 2.Την Υ 1660/1007556/116/006/23.1.1992 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών (Β 31). 3.Την γνωμοδότηση 199/92 του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Γεωργίας και του Υφυπουργού Οικονομικών, αποφασίζουμε: Σύσταση Υπηρεσιών Άρθρ.1.-Στην κεντρική Υπηρεσία του Υπουργείου Γεωργίας συνιστώνται οι πιο κάτω Υπηρεσίες: α)Διεύθυνση Γεωλογίας - Υδρολογίας. β)Α΄ Τμήμα Κατασκευών Εγγειοβελτιωτικών Έργων. γ)Β΄ Τμήμα Κατασκευών Εγγειοβελτιωτικών Έργων. δ)Τμήμα Μεταφραστικό. ε)Γραφείο Τύπου και Δημοσίων Σχέσεων. Διάρθρωση - Αρμοδιότητες Δ/νσης Γεωλογίας - Υδρολογίας Άρθρ.2.-1.Η Δ/νση Γεωλογίας - Υδρολογίας υπάγεται στη Γενική Δ/νση Εγγειοβελτιωτικών ΄Εργων και Γεωργικών Διαρθρώσεων και συγκροτείται από τα εξής Τμήματα, Εργαστήριο και Γραφείο: α)Υδρολογίας. β)Υδρογεωλογίας, Γεωτρήσεων και Μαθηματικών Ομοιωμάτων. γ)Τεχνικής Γεωλογίας και Γεωφυσικής. δ)Εργαστήριο Εδαφοϋδρολογίας και Γεωλογίας. ε)Γραφείο Γραμματείας. 2.Οι αρμοδιότητες της Δ/νσης Γεωλογίας-Υδρολογίας ανάγονται στα πιο κάτω θέματα που κατανέμονται μεταξύ των Τμημάτων, του Εργαστηρίου και του Γραφείου αυτής, ως ακολούθως: α)Τμήμα Υδρολογίας. αα)Ο σχεδιασμός και προγραμματισμός σε ετήσια και πολυετή βάση, των υδρολογικών εργασιών αρμοδιότητας εγγείων βελτιώσεων και ο καθορισμός των υδρολογικών λεκανών που ενδιαφέρουν για την ανάπτυξη των αρδεύσεων. ββ)Η ίδρυση ή η κατάργηση Υδρολογικών σταθμών αρμοδιότητας εγγείων βελτιώσεων, η μέριμνα για την προμήθεια και κατανομή του απαραίτητου εξοπλισμού σε όργανα, συσκευές ανταλλακτικά και υλικά λειτουργίας των υδρολογικών σταθμών και η σύνταξη προδιαγραφών και λοιπών οδηγιών για την προμήθεια υδρολογικών οργάνων και συσκευών. γγ)Η παροχή οδηγιών στις περιφερειακές υπηρεσίες εγγείων βελτιώσεων για την εγκατάσταση, λειτουργία και συντήρηση των υδρολογικών σταθμών επιφανειακής και υπόγειας υδρολογίας, τις μετρήσεις παροχής πηγών, υδατορευμάτων και γεωτρήσεων για τη λήψη, καταγραφή και επεξεργασία των υδρολογικών παρατηρήσεων και μετρήσεων. δδ)Η συγκέντρωση, ο έλεγχος, ή μέριμνα για τη μηχανογράφηση και τη δημοσίευση των υδρολογικών παρατηρήσεων και μετρήσεων. εε)Η εκπόνηση αυτοτελών υδρολογικών μελετών, καθώς και η ανάθεση αυτοτελών υδρολογικών μελετών σε αναδόχους, η κατάρτιση των σχετικών συμβάσεων, ο έλεγχος και οι διαδικασίες έγκρισης αυτών. στστ)Η κατάρτιση υφισταμένων και μελλοντικών υδατικών ισοζυγίων μεγάλων λεκανών υδρολογικού ενδιαφέροντος, καθώς και ο έλεγχος του υδρολογικού μέρους των εκπονουμένων εγγειοβελτιωτικών έργων. ζζ)Ο υπολογισμός των διαθεσίμων για άρδευση υδατικών πόρων κατά υδατικά διαμερίσματα της χώρας, καθώς και κατά περιοχή γεωργικού ενδιαφέροντος. ηη)Η παροχή οδηγιών στις περιφερειακές υπηρεσίες εγγείων βελτιώσεων για : (1)Την κατάρτιση των υφισταμένων και μελλοντικών υδατικών ισοζυγίων των λεκανών υδρολογικού ενδιαφέροντος που αφορούν τη γεωργία, και  (2)Την ανάληψη και εκτέλεση εργασιών προγραμμάτων διασύνδεσης των επιφανειακών και υπογείων υδάτων. θθ)Η μέριμνα για θέματα διακριτικών υδατικών ρυθμίσεων, σε συνεργασία με αρμόδιες υπηρεσίες και φορείς. β)Τμήμα Υδρογεωλογίας, Γεωτρήσεων και Μαθηματικών Ομοιωμάτων : αα)Ο σχεδιασμός ετήσιων και πολυετών προγραμμάτων εκπόνησης υδρογεωλογικών μελετών, καθώς και η κατάρτιση και εφαρμογή μαθηματικών Ομοιωμάτων υπογείων υδροφορέων, σε συνεργασία με την Διεύθυνση Πληροφορικής. ββ)Η εκπόνηση υδρογεωλογικών μελετών και η εκτέλεση των συναφών μ’ αυτές ερευνητικών εργασιών, καθώς και η σύνταξη εκθέσεων επί των αποτελεσμάτων εφαρμογής των μαθηματικών ομοιωμάτων των υπογείων υδροφορέων κάθε μελετώμενης υδρογεωλογικής λεκάνης. γγ)Η ανάθεση εκπόνησης υδρογεωλογικών μελετών και μελετών κατάρτισης μαθηματικών ομοιωμάτων υδρογεωλογικών λεκανών της χώρας και η εκτέλεση των συναφών μ’ αυτές ερευνητικών εργασιών σε αναδόχους, η κατάρτιση των σχετικών συμβάσεων, ο έλεγχος και οι διαδικασίες έγκρισης αυτών. (Μετά τη σελ. 50,423) Σελ. 50,425 Τεύχος 1243-Σελ. 41 Οργανισμός Υπουργείου Γεωργίας 16.Α.α.248 Οργανισμός Υπουργείου Γεωργίας 16.Α.α.248 δδ)Η κατάρτιση ισοζυγίων υπογείων υδάτων μεγάλων υδρογεωλογικών λεκανών και η παρακολούθηση της συμπεριφοράς των αντίστοιχων υδροφορέων κατά την εκμετάλλευσή τους για την προστασία του υπόγειου υδατικού δυναμικού. εε)Η μέριμνα για τη συγκέντρωση, επεξεργασία, αξιολόγηση και αρχειοθέτηση των υδρογεωλογικών, γεωλογικών και λοιπών στοιχείων κατά διαμέρισμα της χώρας, για τις ανάγκες εκπόνησης υδρογεωλογικών μελετών, την εφαρμογή των καταρτιζομένων προγραμμάτων μαθηματικών ομοιωμάτων, καθώς και η κωδικοποίηση των στοιχείων. στστ)Οι ενέργειες για την εκτέλεση από την υπηρεσία ή αναδόχους αρδευτικών γεωτρήσεων, καθώς και η έκδοση προτύπων τεχνικών προδιαγραφών, γενικών κανονισμών και οδηγιών ορθής εκτέλεσης αυτών. ζζ)Η συνεργασία με ημεδαπούς και αλλοδαπούς επιστημονικούς οργανισμούς στον τομέα της κατάρτισης μαθηματικών ομοιωμάτων. γ)Τμήμα Τεχνικής Γεωλογίας και Γεωφυσικής. αα)Η εκπόνηση των γεωλογικών, γεωτεχνικών και λοιπών μελετών που απαιτούνται στα πλαίσια μελετωμένων ή εκτελουμένων έργων. ββ)Η ανάθεση εκπόνησης μελετών της υποπερ. (αα) και εκτέλεσης των συναφών μ’ αυτές εργασιών σε αναδόχους, η κατάρτιση των σχετικών συμβάσεων, ο έλεγχος και οι διαδικασίες έγκρισης αυτών. γγ)Η παροχή κατευθύνσεων και οδηγιών στις περιφερειακές υπηρεσίες εγγείων βελτιώσεων για τα θέματα που αφορούν γεωλογικές και γεωτεχνικές μελέτες και εργασίες. δδ)Η παρακολούθηση, σε συνεργασία με τη Διεύθυνση Τεχνικών Μελετών και Κατασκευών, της συμπεριφοράς των φραγμάτων και λιμνοδεξαμενών κατά τη διάρκεια της κατασκευής και λειτουργίας τους. εε)Η ανάθεση μελετών σεισμικής επικινδυνότητας σε περιοχές που πρόκειται να εκτελεσθούν μεγάλα τεχνικά έργα, ο έλεγχος και η έγκριση αυτών. στστ)Η μελέτη φαινομένων κατολισθήσεων αγροτικών γαιών και οικισμών και η λήψη μέτρων προστασίας. ζζ)Η εκτέλεση, επεξεργασία και ερμηνεία γεωφυσικών διασκοπήσεων στα πλαίσια αναγνωριστικών εκθέσεων και υδρογεωλογικών μελετών. ηη)Η εκτέλεση γεωφυσικών διασκοπήσεων μέσα σε γεωτρήσεις. Σελ. 50,426 Τεύχος 1243-Σελ. 42 θθ)Η εκτέλεση ή η ανάθεση γεωφυσικών μελετών στα πλαίσια μελετών φραγμάτων και άλλων μεγάλων τεχνικών έργων, καθώς και υδρογεωλογικών μελετών. ιι)Ο προσδιορισμός επιφανειών ολίσθησης, στα πλαίσια μελετών για την προστασία αγροτικών γαιών και οικισμών από κατολισθήσεις. ιαια)Η συγκέντρωση στοιχείων και η τήρηση σχετικού αρχείου γεωφυσικών καταγραφών, που είναι απαραίτητα για την ερμηνεία των γεωφυσικών μετρήσεων. δ)Εργαστήριο Εδαφοϋδρολογίας και Γεωλογίας, που είναι επιπέδου Τμήματος. αα)Η εκτέλεση αναλύσεων επιφανειακών και υπογείων νερών που χρησιμοποιούνται στη γεωργία, αναλύσεων νερών από επιφανειακούς ή υπόγειους αποδέκτες λυμάτων ή αποβλήτων εντός ή εκτός περιμέτρων εγγειοβελτιωτικών έργων, καθώς και αναλύσεων εδαφών για τις ανάγκες των εγγειοβελτιωτικών μελετών. ββ)Η διενέργεια αναλύσεων αργίλων, πολτών και γενικά υλικών διάτρησης. γγ)Η τήρηση αρχείου αναλύσεων νερών κατά υδρολογικές λεκάνες και νομαρχιακά διαμερίσματα. δδ)Ο προσδιορισμός πετρωμάτων και δειγμάτων γεωτρήσεων για τις ανάγκες μελετών. εε)Η τήρηση μουσείου πετρωμάτων και απολιθωμάτων. στστ)Η συντήρηση και επισκευή των υδρολογικών συσκευών και λοιπών οργάνων, καθώς και των συσκευών γεωφυσικών διασκοπήσεων. ζζ)Η σύνταξη υδροχημικών χαρτών περιοχών γεωργικού ενδιαφέροντος. ε)Γραφείο Γραμματείας. Η εξυπηρέτηση της Διεύθυνσης στα γενικού χαρακτήρα διοικητικά θέματα (αλληλογραφία, δακτυλογράφηση, διεκπεραίωση κ.λ.π.). 16.Α.α.248 Οργανισμός Υπουργείου Γεωργίας Αρμοδιότητες Α΄ και Β΄ Τμημάτων  Κατασκευή Εγγειοβελτιωτικών Έργων Άρθρ.3.-Τα Τμήματα Α΄ και Β΄ Κατασκευών Εγγειοβελτιωτικών Έργων υπάγονται στη Δ/νση Τεχνικών Μελετών και Κατασκευών και έχουν τις εξής αρμοδιότητες: α)Το Α΄ Τμήμα Κατασκευών Εγγειοβελτιωτικών ΄Εργων, ασκεί τις αρμοδιότητες που αναφέρονται στην περίπτ. β΄ της παρ. 2 του άρθρ. 21 του Π.Δ. 402/1988 «Οργανισμός Υπουργείου Γεωργίας» (Α 187) για κατασκευές εγγειοβελτιωτικών έργων στην κατά τόπο αρμοδιότητα των Ι, ΙΙ, ΙΙΙ και IV Περιφερειακών Δ/σεων Εγγειοβελτιωτικών Έργων, όπως ορίζεται από την παρ. 1 του άρθρ. 137 του Π.Δ. 433/1977 «Περί Οργανισμού του Υπουργείου Γεωργίας» (Α 133). β)Το Β΄ Τμήμα Κατασκευών Εγγειοβελτιωτικών Έργων, ασκεί τις αρμοδιότητες που αναφέρονται στην περίπτ. β΄ της παρ. 2 του άρθρ. 21 του Π.Δ. 402/1988 για κατασκευές εγγειοβελτιωτικών έργων στην κατά τόπο αρμοδιότητα των IV, V και VII Περιφερειακών Δ/σεων Εγγειοβελτιωτικών Έργων, όπως ορίζεται από την παρ. 1 του άρθρ. 137 του Π.Δ. 433/1977. Αρμοδιότητες Τμήματος Μεταφραστικού Άρθρ.4.-Η αρμοδιότητα του Τμήματος Μεταφραστικού, που υπάγεται στη Δ/νση Διοικητικού, ανάγεται στη μετάφραση, μεταγλώτισση ή απόδοση στην Ελληνική γλώσσα παντός ξενόγλωσσου κειμένου (εγγράφων, βιβλίων κ.λ.π.) που είναι αναγκαία στη Διοίκηση και στις άλλες υπηρεσίες του Υπουργείου Γεωργίας, καθώς και η αντίστροφη μετάφραση, μεταγλώτισση ή απόδοση σε ξένες γλώσσες εγγράφων ή κειμένων του Υπουργείου Γεωργίας, όταν τούτο είναι απαραίτητο. Αρμοδιότητες Γραφείου  Τύπου και Δημοσίων Σχέσεων Άρθρ.5.-Το Γραφείο Τύπου και Δημοσίων Σχέσεων υπάγεται στον Υπουργό Γεωργίας και είναι και αρμόδιο για τα θέματα που ορίζονται στην παρ. 1 του άρθρ. 67 του Νόμ. 1943/1991 «Εκσυγχρονισμός της Οργάνωσης και Λειτουργίας της Δημόσιας Διοίκησης, Αναβάθμιση του Προσωπικού της και άλλες συναφείς διατάξεις» (Α΄ 50). Προϊστάμενοι Υπηρεσιών Άρθρ.6.-1.Της Δ/νσης Γεωλογίας-Υδρολογίας και των Τμημάτων της προϊστανται υπάλληλοι του κλάδου ΠΕ7 Γεωλόγων. 2.Του Εργαστηρίου Εδαφοϋδρολογίας και Γεωλογίας της Δ/νσης Γεωλογίας-Υδρολογίας προϊσταται υπάλληλος του κλάδου ΠΕ6 Χημικών. 3.Του Γραφείου Γραμματείας προϊσταται υπάλληλος του κλάδου ΤΕ6 Διοικητικού-Λογιστικού ή ΔΕ4 Διοικητικού-Λογιστικού. 4.Των Τμημάτων Α΄ και Β΄ Κατασκευών Εγγειοβελτιωτικών Έργων προϊστανται υπάλληλοι του κλάδου ΠΕ11 Μηχανικών ειδικότητας Πολιτικών Μηχανικών ή ΤΕ7 Τεχνολογικών Εφαρμογών αντίστοιχης ειδικότητας. 5.Του Τμήματος Μεταφραστικού προϊσταται υπάλληλος του κλάδου ΠΕ14 Μεταφραστών-Διερμηνέων ή ΔΕ13 Μεταφραστών-Διερμηνέων. 6.Του Γραφείου Τύπου και Δημοσίων Σχέσεων προϊσταται υπάλληλος του κλάδου ΠΕ9 Διοικητικού ή ΤΕ6 Διοικητικού-Λογιστικού ή ΔΕ4 Διοικητικού-Λογιστικού. Συμπλήρωση των διατάξεων  του Π.Δ. 484/1991 Άρθρ.7.-(Προστίθεται περ. γ και δ στο άρθρ. 5 του Π.Δ. 484/1991). Καταργούμενες διατάξεις Άρθρ.8.-Από την έναρξη του παρόντος διατάγματος καταργούνται: α)Η περίπτ. α΄ της παρ. 1 του άρθρ. 1 του Π.Δ. 422/1991 «Τροποποίηση διατάξεων του Π.Δ. 402/1988 «Οργανισμός Υπουργείου Γεωργίας» «(Α 187)» (Α 154). β)Η περίπτ. ιθ΄ της παρ. 2 του άρθρ. 1 του Π.Δ. 422/1991. γ)Το Τμήμα Κατασκευών Εγγειοβελτιωτικών Έργων της περ. β΄, παρ. 1 του άρθρ. 21 του Π.Δ. 402/1988 (Α 187). δ)Κάθε γενική ή ειδική διάταξη που είναι αντίθετη με τις διατάξεις του παρόντος ή ρυθμίζει διαφορετικά τα θέματα που διέπονται από αυτό.